title: Javier Lambán
text: Francisco Javier Lambán Montañés (Exeya d'os Caballers (Zaragoza), Aragón, 19 d'agosto de 1957) ye un politico aragonés, actual President d'a Deputación Cheneral d'Aragón, perteneixient a lo PSOE-Aragón, d'o qual ye secretario cheneral. Ye deputau d'as Cortz d'Aragón en a suya IX lechislatura y fue president d'a Deputación Provincial de Zaragoza de 1999 a 2011.
  
  Biografía 
  Naixiu d'Exea d'os Caballers, estudió Filosofía y Letras en a Universidat de Zaragoza y en a Universidat de Barcelona, an se licenció. A suya tesi tiene por títol: La reforma agraria en Aragón en la Segunda República. Exerció como profesor d'instituto en Exea en 1981 y posteriorment. Ye sobrino d'o famoso luitador Félix Lambán.
  
  Politica
  
  Municipal y provincial 
  Dende las eleccions municipals de 1983, fue concellero por o PSOE en Exea d'os Caballers y segundo tenient d'alcalde en o concello, asinas como portavoz d'o PSOE en la oposición en o mandato d'o Partito Rechionalista Aragonés 1987-1991.
  
  Con o retorno d'o PSOE ta lo gubierno monecipal, fue nombrau primer tenient d'alcalde, de vez que yera deputau en a Deputación Provincial de Zaragoza, institución que presidió dende lo 13 de chunio de 1999 dica o 22 de chunio de 2011, y secretario provincial d'o PSOE de Zaragoza entre 2001 y 2012. Tamién fue alcalde d'Exea d'os Caballers entre 2007 y 2014.
  
  Nacional 
  Dende lo 31 de marzo de 2012 ye secretario cheneral d'o PSOE d'Aragón. Dimpués d'o suyo nombramiento, renunció a lo  cargo de deputau provincial y portavoz d'o PSOE en a Deputación Provincial de Zaragoza, ta estar president d'o grupo parlamentario socialista en as Cortz d'Aragón y liderar la oposición parlamentaria.
  
  En 2014 fue esleíto candidato d'o PSOE a la presidencia d'a Deputación Cheneral d'Aragón ta las eslecions nacionals de l'anyo venient en un proceso de primarias en que fue l'unico candidato que aconsiguió los avals desichius.
  Dimpués d'as eslecions de 24 de mayo de 2015, an o Partito Socialista fue la segunda fuerza politica más votada, Lambán consiguió un alcuerdo ta estar feito president.
  Lo 5 de chulio de 2015 prenió posesión d'o suyo cargo como president d'a Deputación Cheneral d'Aragón gracias a los votos favorables de PSOE (18 deputatos), Podemos (Espanya) (14), Chunta Aragonesista (2) y Ezquierda Unida d'Aragón (1).
  
  Publicacions 
   Historia moderna. Coord. por Javier Lambán Montañés. Centro de Estudios de las Cinco Villas, 1990.
   Historia contemporánea. Coord. por Javier Lambán Montañés. Centro de Estudios de las Cinco Villas, 1992.
   'Periodismo local y comarcal: Cinco Villas', en Historia del periodismo en Aragón, coord. por Juan Antonio Dueñas Labarias, 1990
   'Los caminos contemporáneos de las Cinco Villas: un debate centenario', en VI Jornadas de Estudios sobre las Cinco Villas, Exea d'os Caballers, 1995.
   'Santiago Ramón y Cajal. Un sabio aragonés al frente de la ciencia española', en Doctori Solsona amicorum liber, 2007, p. 19-24.
   'Las tres religiones del Libro en Aragón', Trébede. Mensual aragonés de análisis, opinión y cultura, n.º 68, 2002, p. 14-20.
  
  Referencias 
  
  Alcaldes d'Exeya d'os Caballers
  Historiadors d'Aragón
  Licenciaus en Filosofía y Letras
  Naixius d'Exeya d'os Caballers
  Politicos d'Aragón
  Politicos d'o Partido de los Socialistas de Aragón
  Presidents d'a Deputación Cheneral d'Aragón
  Presidents d'a Deputación Provincial de Zaragoza
  1957 (naixencias)